ROMÂNIA

JUDETUL TIMIŞ








MUNICIPIUL TIMIȘOARA

PROIECT DE HOTĂRÂRE

 privind modificarea HCL nr. 478/30.09.2022 privind aprobarea depunerii și implementării proiectului ,,Construirea de insule ecologice digitalizate supraterane-Runda I” în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.B. - Construirea de insule ecologice digitalizate din Planul Național de Redresare și Reziliență
Având în vedere Referatul de aprobare a proiectului de hotărâre nr. TMI2023-000525/ 18.05.2023 al Primarului Municipiului Timișoara - domnul Dominic Fritz;
Având in vedere Raportul de specialitate comun cu nr. TMI2023-000525/18.05.2023 al Directiei Incubator de Proiecte și al Serviciul Managementul Deșeurilor și Salubritate din cadrul Primăriei Municipiului Timișoara;

Având în vedere adresa Direcției Economice din data de 19.05.2023 - Anexă la Raportul de specialitate nr. TMI2023- 000525/ 19.05.2023;

Având în vedere avizul Serviciului Juridic din data de ………………….. - Anexă la Raportul de specialitate nr. TMI2023- ____________;
Având în vedere avizele Comisiei pentru studii, prognoze, economie, buget, finanțe, impozite și taxe, Comisiei pentru dezvoltare urbanistică , amenajarea teritoriului și patrimoniu, Comisiei pentru administrarea domeniului public și privat, servicii publice și comerț, regii autonome și societăți comerciale, Comisiei pentru administrație locală, juridică, ordine publică, drepturile omului și probleme ale minorităților, Comisiei pentru cultură, știință, învățământ, sănătate, protecție socială, turism, ecologie, sport și culte din cadrul Consiliului Local al Municipiului Timișoara;

În temeiul Ordinului MMAP nr. 890/2023 privind modificarea și completarea anexei la Ordinul ministrului mediului, apelor și pădurilor nr.2366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.B, pentru subvenția I1.B. ,,Construirea de insule ecologice digitalizate supraterane-Runda I”, investiția I1. ,,Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor;
Având în vedere contractul de finanțare cu numărul C3I1B0122000114 semnat în cadrul apelului de proiecte PNRR/2022/C3/S/I.1.B și solicitarea MMAP cu nr. MTM2023-005854 privind încheierea Actul adițional nr.1 la Contractul de finanțare nr. C3I1B0122000114 pentru proiectul ,,Construirea de insule ecologice digitalizate supraterane-Runda I’’ finanțat prin Planul Național de Redresare și Reziliență, 

În baza prevederilor Legii nr.273/2006 privind finanţele publice locale cu modificarile si completările ulterioare;

În conformitate cu prevederile art. 129 alin. 2 lit. b) și alin. 4 lit. d) din Ordonanța de Urgență nr. 57/2019 privind Codul administrativ;

În temeiul art. 196 alin. 1 lit. a) din Ordonanta de Urgenta nr. 57/2019 privind Codul administrativ cu modificările și completările ulterioare;

H O T Ă R Ă Ş T E :

Art.1: Se aprobă modificarea art.3 din HCL nr.478/30.09.2022 privind aprobarea depunerii și implementării proiectului ,,Construirea de insule ecologice digitalizate supraterane-Runda I” în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.B. - Construirea de insule ecologice digitalizate din Planul Național de Redresare și Reziliență astfel cu următorul conținut: ,,Valoarea totală a finanțării nerambursabile prevăzută la alin. (1) se suplimentează, având în vedere modificarea costului unitar eligibil potrivit art. I, pct. 5 din Ordinul MMAP nr. 890/2023, cu valoarea de 1.967.800,00 lei, echivalentul a 400.000,00 euro, la care se adaugă diferență TVA aferent cheltuielilor eligibile în valoare de 373.882,00 lei, rezultând o valoare totală a finanțării nerambursabile de 6.887.300,00 lei, echivalentul a 1.400.000,00 euro, la care se adaugă TVA aferent cheltuielilor eligibile în valoare de 1.308.587,00 lei”. 
Art.2: Restul dispozițiilor din HCL nr.478/30.09.2022 privind aprobarea depunerii și implementării proiectului ,,Construirea de insule ecologice digitalizate supraterane-Runda I” în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.B. - Construirea de insule ecologice digitalizate din Planul Național de Redresare și Reziliență rămîn neschimbate.

Art.3: Cu aducerea la îndeplinire a prezentei hotărâri se încredinţează Direcţia Incubator de Proiecte, Serviciul Managementul Deșeurilor și Salubritate şi Direcţia Economică din cadrul Primăriei Municipiului Timișoara.
Art.4: Prezenta se comunică:

· Instituţiei Prefectului - Judeţul Timiș;

· Primarului Municipiului Timișoara; 

· Direcțiilor, Serviciilor, Birourilor, Compartimentelor din cadrul aparatelor de specialitate ale Primarului;

· Mass-media locale.

